**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL NEKILNOJAMOJO TURTO PERDAVIMO** **LAZDIJŲ RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI TURTO PATIKĖJIMO TEISE**

2021 m. liepos 30 d. Nr. 34-865

Lazdijai

 Vadovaudamasi Lietuvos Respublikos vietos savivaldos įstatymo 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalimis, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-168 „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.1 ir 8.1.1 papunkčiais, Lazdijų rajono savivaldybės taryba

n u s p r e n d ž i a:

1. Perduoti Lazdijų rajono savivaldybės administracijai valdyti, naudoti ir disponuoti turto patikėjimo teise Lazdijų rajono savivaldybei nuosavybės teise priklausantį nekilnojamąjį turtą pagal priedą.
2. Įgalioti Lazdijų rajono savivaldybės merą, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės mero pavaduotoją, pasirašyti šio sprendimo 1 punkte nurodyto turto perdavimo ir priėmimo aktą.

3. Įpareigoti Lazdijų rajono savivaldybės administraciją perdavimo ir priėmimo aktą įregistruoti Nekilnojamojo turto registre.

4. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Jolita Galvanauskienė, tel. (8 656) 07 519

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL TURTO PERDAVIMO LAZDIJŲ RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI TURTO PATIKĖJIMO TEISE“ PROJEKTO**

**AIŠKINAMASIS RAŠTAS**

2021-07-27

Lazdijų rajono savivaldybės tarybos sprendimo projektas „Dėl turto perdavimo Lazdijų rajono savivaldybės administracijai valdyti, naudoti ir disponuoti turto patikėjimo teise“parengtas vadovaujantis Lietuvos Respublikos vietos savivaldos įstatymo 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalimis, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-168 „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.1 ir 8.1.1 papunkčiais.

Šio projekto tikslas – perduoti Lazdijų rajono savivaldybės administracijai valdyti, naudoti ir disponuoti turto patikėjimo teise Lazdijų rajono savivaldybei nuosavybės teise priklausantį nekilnojamąjį turtą pagal priedą. Taip pat šiuo sprendimu siūloma įgalioti Lazdijų rajono savivaldybės merą, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės mero pavaduotoją, pasirašyti šio sprendimo 1 punkte nurodyto turto perdavimo ir priėmimo aktą. Įpareigoti Lazdijų rajono savivaldybės administraciją perdavimo ir priėmimo aktą įregistruoti Nekilnojamojo turto registre.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo

skyriaus vedėjo pavaduotoja Jolita Galvanauskienė